pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-แม่บ้าน สธ.พัฒนาเครือข่ายผู้สูงอายุ เป็นกำลังเสริมดูแลหญิงตั้งครรภ์และเด็ก
วันจันทร์ที่ 28 มีนาคม 2565
แม่บ้าน สธ.พัฒนาเครือข่ายผู้สูงอายุ เป็นกําลังเสริมดูแลหญิงตั้งครรภ์และเด็ก
ปลัดกระทรวงสาธารณสุข เปิดการประชุมเชิงปฏิบัติการถ่ายทอดความรู้สู่เครือข่ายแม่บ้านสาธารณสุขดึงผู้สูงอายุในชุมชนร่วมดูแลหญิงตั้งครรภ์และสร้างเสริมพัฒนาการเด็กตามวัย สนับสนุนการดําเนินงานของกระทรวงสาธารณสุขในการพัฒนาเด็กไทยให้มีคุณภาพ
วันนี้ (28 มีนาคม 2565) ที่โรงแรมรามาการ์เด้นส์ กรุงเทพมหานคร นพ.เกียรติภูมิ วงศ์รจิต ปลัดกระทรวงสาธารณสุข เปิดการประชุมเชิงปฏิบัติการถ่ายทอดความรู้สู่เครือข่ายแม่บ้านสาธารณสุข ในโครงการการพัฒนาเครือข่ายสุขภาพและผู้สูงอายุในชุมชน เพื่อส่งเสริมการดูแลหญิงตั้งครรภ์และพัฒนาการเด็กไทยปี 2565 โดยมี คณะผู้บริหารกระทรวงสาธารณสุข นางรัจริน วงศ์รจิต นายกสมาคมแม่บ้านสาธารณสุข ประธานแม่บ้านสาธารณสุขสาขาจังหวัด นักวิชาการผู้รับผิดชอบงานอนามัยแม่และเด็กและงานผู้สูงอายุของจังหวัด และคณะกรรมการสมาคมแม่บ้านสาธารณสุข เข้าร่วมประชุมรวม 200 คน
นพ.เกียรติภูมิกล่าวว่า กระทรวงสาธารณสุขให้ความสําคัญกับการพัฒนาคุณภาพเด็กไทยมาอย่างต่อเนื่อง เพื่อเป็นกําลังในการพัฒนาประเทศโดยมีการคัดกรองพัฒนาการเด็ก 0-5 ปี ค้นหาเด็กที่สงสัยพัฒนาการล่าช้าเข้ารับการแก้ไขให้กลับมามีพัฒนาการที่สมวัยโดยเร็ว ซึ่งในปี 2564 จากการคัดกรองพัฒนาการเด็กปฐมวัย 1,345,511 ราย พบเด็กที่สงสัยพัฒนาการล่าช้า 377,253 ราย คิดเป็นร้อยละ 28 เมื่อส่งไปรับการกระตุ้นพัฒนาการภายใน 30 วัน สามารถกลับมามีพัฒนาการสมวัยได้ถึงร้อยละ 99 การที่สมาคมแม่บ้านสาธารณสุข จัดทําโครงการพัฒนาเครือข่ายสุขภาพและผู้สูงอายุในชุมชน เพื่อส่งเสริมการดูแลหญิงตั้งครรภ์และพัฒนาการเด็กไทย โดยให้ผู้สูงอายุในชุมชนมีส่วนร่วมในการติดตามหญิงตั้งครรภ์ ตรวจ ค้นหาเด็กที่มีพัฒนาการล่าช้า ส่งเสริมและกระตุ้นพัฒนาการอย่างเหมาะสม จะช่วยสนับสนุนการดําเนินงานพัฒนาเด็กไทยของกระทรวงสาธารณสุขให้บรรลุผลสําเร็จ ประเทศไทยมีประชากรที่มีคุณภาพในอนาคต
ด้านนางรัจริน วงศ์รจิต นายกสมาคมแม่บ้านสาธารณสุข กล่าวว่า ประเทศไทยได้เข้าสู่การเป็นสังคมผู้สูงอายุอย่างเต็มรูปแบบ ตั้งแต่ปี 2564 มีผู้สูงอายุ 60 ปีขึ้นไป มากกว่าร้อยละ 20 ของประชากรประเทศ ซึ่งผู้สูงอายุจํานวนมากยังสามารถทําประโยชน์ให้แก่สังคมได้ ด้วยความรู้และประสบการณ์ที่สั่งสมมาอย่างยาวนาน โดยเฉพาะเรื่องการดูแลเด็กและหญิงตั้งครรภ์ การพัฒนาศักยภาพและสร้างเสริมความรู้ให้กับผู้สูงอายุในชุมชน เพื่อสนับสนุนการทํางานของบุคลากรกระทรวงสาธารณสุข จึงเป็นการส่งเสริมคุณค่าของผู้สูงอายุ ขณะเดียวกันช่วยให้เด็กไทยได้รับการเลี้ยงดูที่ถูกต้องเหมาะสม และมีพัฒนาการสมวัย โดยการประชุมเชิงปฏิบัติการครั้งนี้ จะมุ่งถ่ายทอดความรู้สู่เครือข่ายแม่บ้านสาธารณสุขทั่วประเทศ เกี่ยวกับพัฒนาการเด็ก การดูแลเด็กตั้งแต่ในครรภ์จนถึง 6 ปี เพื่อนําไปวางแผนการดําเนินงานในพื้นที่ต่อไป
********************************************** 28 มีนาคม 2565
รัฐบาลไทย-ข่าวทำเนียบรัฐบาล-วัคซีนไฟเซอร์ล็อตแรก 1.54 ล้านโดส ถึงไทยแล้ว
วันศุกร์ที่ 30 กรกฎาคม 2564
วัคซีนไฟเซอร์ล็อตแรก 1.54 ล้านโดส ถึงไทยแล้ว
....
รัฐบาลรับมอบวัคซีนไฟเซอร์จํานวน 1.54 ล้านโดส จากสหรัฐอเมริกาแล้วในช่วงเช้า (30 ก.ค. 64) หลังจากนี้จะต้องเก็บรักษาภายใต้อุณหภูมิ -70 ถึง -90 องศาเซลเซียส และมีแผนกระจายวัคซีนให้ครอบคลุมกลุ่มเสี่ยง กับใช้เพื่อการศึกษาวิจัย
.
1.บุคลากรทางการแพทย์ทั่วประเทศ 700,000 โดส (เข็ม 3 กระตุ้นภูมิคุ้มกัน)
2.ผู้มีภาวะเสี่ยงสูงต่อการเสียชีวิตหากติดเชื้อ สัญชาติไทย 645,000 โดส
3.ผู้สูงอายุ ผู้ที่มีโรคประจําตัว 7 โรค หญิงตั้งครรภ์อายุครรภ์ 12 สัปดาห์ขึ้นไป ผู้ที่จะเดินทางไปต่างประเทศ ชาวต่างชาติในไทย 150,000 โดส
4.การศึกษาวิจัย 5,000 โดส (ได้รับอนุมัติโดยคณะกรรมการวิจัยจริยธรรม)
5.สํารองไว้เพื่อตอบโต้การระบาดของเชื้อกลายพันธุ์ 40,000 โดส
.
นายกรัฐมนตรีเน้นย้ําว่า การกระจายวัคซีนต้องเป็นไปตามแผนที่กําหนด เน้นการฉีดให้บุคลากรทางการแพทย์ด่านหน้าและกลุ่มเป้าหมาย และต้องไม่มีการจัดสรรให้แก่บุคคลสําคัญ หรือผู้ที่อยู่นอกกลุ่มที่กําหนดไว้เป็นอันขาด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.วธ. กล่าวปาฐกถาพิเศษในงานพิพิธภัณฑ์เสวนา ประจำปี ๒๕๖๔ ครั้งที่ ๖ หัวข้อ ทับหลังปราสาทหนองหงส์และปราสาทเขาโล้นกลับคืนสู่ประเทศไทย
วันศุกร์ที่ 27 สิงหาคม 2564
รมว.วธ. กล่าวปาฐกถาพิเศษในงานพิพิธภัณฑ์เสวนา ประจําปี ๒๕๖๔ ครั้งที่ ๖ หัวข้อ ทับหลังปราสาทหนองหงส์และปราสาทเขาโล้นกลับคืนสู่ประเทศไทย
งานพิพิธภัณฑ์เสวนา ประจําปี ๒๕๖๔ ครั้งที่ ๖ หัวข้อ ทับหลังปราสาทหนองหงส์และปราสาทเขาโล้นกลับคืนสู่ประเทศไทย ในรูปแบบออนไลน์ผ่านระบบ Zoom
วันที่ ๒๗ สิงหาคม ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวปาฐกถาพิเศษในงานพิพิธภัณฑ์เสวนา ประจําปี ๒๕๖๔ ครั้งที่ ๖ หัวข้อ ทับหลังปราสาทหนองหงส์และปราสาทเขาโล้นกลับคืนสู่ประเทศไทย ในรูปแบบออนไลน์ผ่านระบบ Zoom โดยมี นายประทีป เพ็งตะโก อธิบดีกรมศิลปากร และศาสตราจารย์ เกียรติคุณ ดร.หม่อมราชวงศ์ สุริยวุฒิ สุขสวัสดิ์ เข้าร่วม ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รฟท. เดินหน้า “โครงการ 1+1=0 รถไฟไทยปลอดภัยทุกเส้นทาง” ประจำปี 2565
วันจันทร์ที่ 9 พฤษภาคม 2565
รฟท. เดินหน้า “โครงการ 1+1=0 รถไฟไทยปลอดภัยทุกเส้นทาง” ประจําปี 2565
ลงพื้นที่ให้ความรู้ชุมชน ขับขี่ยานพาหนะผ่านจุดตัดเสมอระดับทางรถไฟรถยนต์อย่างปลอดภัย เพื่อลดอุบัติเหตุให้เหลือศูนย์ พร้อม แจกจ่ายผลผลิตโครงการต้นแบบสถานี/ซุ้มสวยงาม พืชผักกินได้ บรรเทาภาระค่าครองชีพแก่ประชาชน
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้หน่วยงานในสังกัดกระทรวงคมนาคม ดําเนินโครงการรณรงคค์สร้างความปลอดภัยในการใช้รถใช้ถนน เพื่อลดการเกิดอุบัติเหตุให้เหลือศูนย์นั้นรฟท. จึงได้ดําเนิน “โครงการ 1+1=0 รถไฟไทยปลอดภัยทุกเส้นทาง”ขึ้น โดยเน้นสร้างการมีส่วนร่วมระหว่าง รฟท. กับชุมชน ในการให้ความรู้เกี่ยวกับการขับขี่ยานพาหนะผ่านบริเวณจุดตัดทางรถไฟอย่างถูกต้อง ตลอดจนปลูกฝังจิตสํานึกในการใช้เส้นทางอย่างระมัดระวัง
สําหรับโครงการ 1+1=0 รถไฟไทยปลอดภัยทุกเส้นทาง ประจําปี 2565 ได้เพิ่มความเข้มข้นในการรณรงค์ลดอุบัติเหตุของผู้ขับขี่ยานพาหนะผ่านจุดตัดทางรถไฟทั่วประเทศ โดยกําหนดให้สถานีรถไฟเป็นศูนย์กลางในการประสานงาน ให้ความรู้แก่เครือข่ายชุมชน โรงเรียน ให้เกิดความเข้าใจที่ถูกต้องเกี่ยวกับสัญลักษณ์จราจรบริเวณจุดตัดทางรถไฟฯ ประกอบด้วย กิจกรรมให้ความรู้ด้านกฎหมายโดยผู้เชี่ยวชาญของ รฟท. การจัดนิทรรศการให้ความรู้เกี่ยวกับสัญลักษณ์จราจรบริเวณจุดตัดรถไฟ การลงพื้นที่รณรงค์ให้ความรู้ตราสัญลักษณ์บริเวณทางรถไฟ ตลอดจนมอบสัญลักษณ์ภารกิจส่งต่อความห่วงใย 1+1 = 0 รถไฟปลอดภัยทุกเส้นทาง
นายนิรุฒกล่าวต่อว่า ปัจจุบันโครงข่ายทางรถไฟทั่วประเทศ มีจุดตัดเสมอระดับทางรถไฟและรถยนต์อยู่ 2,457 จุด แบ่งเป็น ทางตัดที่มีป้ายจราจรเตือน 984 แห่ง ทางตัดที่มีคานกั้นถนน (รวมคานกั้นอัตโนมัติ) 410 แห่ง ทางตัดที่มีไฟเตือน ไม่มีคานกั้นถนน 259 แห่ง ทางตัดที่มีสะพานข้าม (Overpass) 144 แห่ง ทางตัดที่มีอุโมงค์ลอด (Underpass) 117 แห่ง ทางตัดผ่านของเอกชน 5 แห่ง และทางลักผ่าน (ผิดกฎหมาย) 539 แห่ง ดังนั้น จึงจําเป็นต้องรณรงค์ให้ความรู้เพื่อลดอุบัติเหตุของผู้ขับขี่บริเวณจุดตัดทางรถไฟอย่างต่อเนื่อง โดยมีคําแนะนําเน้นย้ําใน 4 ข้อ ดังนี้
1.หยุดรถให้ห่างจากทางรถไฟไม่น้อยกว่า 5 เมตร ไม่ว่าจะมีเครื่องหมายหรือเสียงสัญญาณระวังรถไฟหรือไม่ก็ตาม ต้องรอให้แน่ใจว่าไม่มีรถไฟวิ่งผ่านหรือรถไฟวิ่งผ่านไปแล้ว จึงจะขับรถผ่านไปได้
2.ห้ามขับรถแซงขึ้นหน้ารถอื่นภายในระยะ 30 เมตร ก่อนถึงทางเดินรถที่ตัดข้ามทางรถไฟ
3.หากต้องการจอดรถ ต้องจอดรถในระยะไม่ต่ํากว่า 15 เมตรก่อนถึงทางรถไฟ
4.หากเห็นป้ายสัญลักษณ์ ได้แก่ ป้ายหยุด ป้ายเตือนรูปกากบาท“ระวังรถไฟ” ป้ายทรงสีเหลี่ยมขนมเปียกปูนสีอําพันมีเครื่องจักรไอน้ําและรั้วกั้น ให้ชะลอความเร็ว และดูให้แน่ใจว่าไม่มีรถไฟแล่นผ่านมา
ในโอกาสนี้ รฟท. ยังได้ดําเนินกิจกรรมสานสัมพันธ์ร่วมกับชุมชนในพื้นที่ใกล้เคียงสถานีและทางรถไฟ โดยนําผลผลิตทางการเกษตร พืชผัก สมุนไพรที่ได้จากโครงการต้นแบบสถานี/ซุ้มสวยงาม พืชผักกินได้ นําไปแจกจ่ายฟรีแก่ประชาชน ในพื้นที่ ณ ซุ้มเครื่องกั้นทางผ่านเสมอระดับ สถานีน้ําพอง อําเภอน้ําพอง จังหวัดขอนแก่น เพื่อช่วยเหลือในการลดค่าครองชีพให้แก่ประชาชน และบรรเทาความเดือดร้อนจากสถานการณ์การแพร่ระบาดของโรคติดเชื้อไวรัส COVID-19 อีก สําหรับผู้ที่ต้องการสอบถามข้อมูลเกี่ยวกับการขับขี่พาหนะผ่านจุดตัดทางรถไฟ เพิ่มเติมติดต่อได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-สธ.พบสัดส่วนโอมิครอน BA.2 เพิ่มขึ้น ถอดรหัสพบ 4 รายเข้าข่าย BA.2.2
วันจันทร์ที่ 14 มีนาคม 2565
สธ.พบสัดส่วนโอมิครอน BA.2 เพิ่มขึ้น ถอดรหัสพบ 4 รายเข้าข่าย BA.2.2
กระทรวงสาธารณสุข เผย โควิด 19 ในประเทศไทยเป็น “โอมิครอน” 99.7% สัดส่วน BA.2 เพิ่มขึ้นจาก 52% เป็น 68% และพบ 4 ราย ที่มีการกลายพันธุ์ S:I1221T เข้าข่าย BA.2.2 แต่ต้องรอการวิเคราะห์รายละเอียด
กระทรวงสาธารณสุข เผย โควิด 19 ในประเทศไทยเป็น “โอมิครอน” 99.7% สัดส่วนBA.2 เพิ่มขึ้นจาก 52% เป็น 68% และพบ 4 ราย ที่มีการกลายพันธุ์ S:I1221T เข้าข่าย BA.2.2 แต่ต้องรอการวิเคราะห์รายละเอียดและการกําหนดชื่อสายพันธุ์อย่างเป็นทางการจาก GISAID
วันนี้ (14 มีนาคม 2565) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ แถลงข่าวการเฝ้าระวังสายพันธุ์และการกลายพันธุ์ของเชื้อโควิด 19 โดย นพ.ศุภกิจ กล่าวว่า จากการเฝ้าระวังสายพันธุ์โควิด 19 ช่วงวันที่ 5-11 มีนาคม 2565 พบสายพันธุ์เดลตาเพียง 6 ราย คิดเป็น 0.3% ที่เหลือ 1,961 ราย เป็นสายพันธุ์โอมิครอน คิดเป็น 99.7% และเมื่อจําแนกสายพันธุ์ย่อยของโอมิครอนพบเป็นBA.1 จํานวน 610 ราย คิดเป็น 32% และ BA.2 จํานวน 1,272 ราย คิดเป็น 68% เพิ่มขึ้นจากสัปดาห์ก่อนที่พบ 52% และมีการกระจายทุกเขตสุขภาพทั่วประเทศ
นพ.ศุภกิจกล่าวว่า สําหรับBA.2 ยังมีการแบ่งเป็นสายพันธุ์ย่อยอีก 3 สายพันธุ์ คือ BA.2.1 , BA.2.2 และ BA.2.3 ซึ่งเป็นการแบ่งของกลุ่มนักวิเคราะห์ข้อมูลที่เตรียมส่งเข้ามายังฐานข้อมูลโลก GISAID แต่ยังไม่ได้กําหนดชื่อสายพันธุ์อย่างเป็นทางการ เนื่องจากต้องรอการตรวจสอบและวิเคราะห์ข้อมูลต่างๆ ก่อน คาดว่าจะมีความชัดเจนในเร็ววันนี้ สําหรับ BA.2.2 มีการกลายพันธุ์ที่โปรตีนหนามตําแหน่ง I1221T (S:I1221T) ที่มีรายงานพบมากที่ฮ่องกง และพบได้บ้างที่อังกฤษ ตามที่มีการเสนอข่าวในช่วง 2-3 วันมานี้นั้น ยังไม่สามารถสรุปได้ว่าเป็นสาเหตุที่ทําให้มีผู้ติดเชื้อและเสียชีวิตสูงขึ้นในฮ่องกง เนื่องจากการเสียชีวิตที่เกิดขึ้นต้องมีการติดเชื้อมาก่อนอย่างน้อย 7-8 วัน และหากมีการติดเชื้อจํานวนมากจนเกินกว่าระบบการแพทย์รองรับได้ก็อาจทําให้การเสียชีวิตเพิ่มขึ้นได้เช่นกัน นอกจากนี้ ยังไม่พบหลักฐานว่าทําให้เกิดพยาธิสภาพที่ปอดมากขึ้นหรือทําลายอวัยวะมากขึ้นและในอังกฤษก็ไม่ได้พบการติดเชื้อหรือเสียชีวิตเพิ่มขึ้นต่างจากเดิม
สําหรับประเทศไทยมีการตรวจโดยการถอดรหัสพันธุกรรมไวรัสทั้งตัวประมาณ 500-600 รายต่อสัปดาห์ ขณะนี้พบ 4 ราย ที่มีโอกาสเป็นสายพันธุ์BA.2.2 โดยเป็นต่างชาติ 1 ราย และคนไทย 3 ราย แต่รายละเอียดต่างๆ ยังอยู่ในระหว่างการวิเคราะห์ อย่างไรก็ตาม จากการติดตามความสามารถในการแพร่เชื้อ ความรุนแรง หรือความสามารถในการหลบภูมิคุ้มกันจากการติดเชื้อหรือวัคซีน ยังไม่พบสัญญาณที่น่ากังวล
ด้าน นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ กล่าวว่า ฮ่องกงมีประชากร 7.6 ล้านคน ช่วง 7 วันที่ผ่านมา มีการติดเชื้อโควิดสูงขึ้นจากเดิม 5 หมื่นราย เป็น 2.5 แสนราย และเสียชีวิต 1,900 ราย ซึ่งผิดปกติจากทุกประเทศที่เผชิญการระบาดของสายพันธุ์โอมิครอนที่ไม่ได้มีการติดเชื้อหรือเสียชีวิตเพิ่ม จึงต้องติดตามข้อมูลโดยละเอียดต่อไป โดยเฉพาะการเสียชีวิตในผู้สูงอายุหรือข้อมูลการฉีดวัคซีน
************************************14 มีนาคม 2565
รัฐบาลไทย-ข่าวทำเนียบรัฐบาล-รพ.สงฆ์ ระดมถวายการฉีดวัคซีนโควิด-19 แด่คณะสงฆ์แล้วกว่า 15,000 รูป
วันศุกร์ที่ 3 กันยายน 2564
รพ.สงฆ์ ระดมถวายการฉีดวัคซีนโควิด-19 แด่คณะสงฆ์แล้วกว่า 15,000 รูป
....
กรมการแพทย์ เดินหน้าถวายการฉีดวัคซีนโควิด-19 แด่คณะสงฆ์ ซึ่งถือเป็นผู้มีความเสี่ยงสูงเนื่องจากต้องประกอบศาสนกิจใกล้ชิดคนหมู่มาก โดยรับการถวายการฉีดวัคซีนแล้ว 15,594 รูป และระดมฉีดให้แก่บุคลากรภายในวัดที่ทํางานใกล้ชิดคณะสงฆ์ เช่น สัปเหร่อ ลูกศิษย์วัด จนท.โรงครัว คนขับรถ รวม 3,561 คน
.
หากพระสงฆ์รูปใด ประสงค์เข้ารับการถวายการฉีดวัคซีนโควิด-19 ภายในเดือน ก.ย. นี้ ติดต่อได้ที่ รพ.สงฆ์ สอบถามโทร 0 2640 9538-42 ต่อ 5131 หรือ 096-9348090
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธ.ก.ส. เตือน! ระวังมิจฉาชีพแอบใช้โลโก้พร้อมอ้างชื่อธนาคารเป็นสปอนเซอร์ปล่อยกู้
วันอังคารที่ 29 มีนาคม 2565
ธ.ก.ส. เตือน! ระวังมิจฉาชีพแอบใช้โลโก้พร้อมอ้างชื่อธนาคารเป็นสปอนเซอร์ปล่อยกู้
ธ.ก.ส. เตือน! ระวังการแอบอ้างโดยใช้ตราสัญลักษณ์ของธนาคารทําการปล่อยเงินกู้นอกระบบผ่านทาง Facebook และ Line Official ยืนยัน! ธ.ก.ส. ไม่มีส่วนเกี่ยวข้องกับบัญชีดังกล่าวและไม่มีนโยบายปล่อยเงินกู้ผ่าน Facebook แต่อย่างใด
ธ.ก.ส. เตือน! ระวังการแอบอ้างโดยใช้ตราสัญลักษณ์ของธนาคารทําการปล่อยเงินกู้นอกระบบผ่านทาง Facebook และ Line Official ยืนยัน! ธ.ก.ส. ไม่มีส่วนเกี่ยวข้องกับบัญชีดังกล่าวและไม่มีนโยบายปล่อยเงินกู้ผ่าน Facebook แต่อย่างใด ซึ่ง Facebook Page ของธนาคารคือ “ธกส BAAC Thailand” และ Line Official Account คือ @baacfamily จะใช้เพื่อแจ้งข่าวสารผลิตภัณฑ์ บริการและกิจกรรมต่าง ๆ กับลูกค้าเท่านั้น หากพบเห็นการแอบอ้างต่าง ๆ สามารถแจ้ง ได้ที่ Call Center 02 555 0555
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดีใช้ช่องทาง Facebook โดยใช้ชื่อบัญชี “Mong to Vu dep391352” และ Line Official Account “NONAME” แอบอ้างใช้ตราสัญลักษณ์ของธนาคาร และมีการโพสต์เสนอเงินกู้ตามช่องทางข้อความส่วนตัวใน Facebook และแจ้งให้ติดต่อไปยัง Line Official Account ซึ่งระบุว่าทางธ.ก.ส. เป็นสปอนเซอร์หลักและต้องผ่อนชําระล่วงหน้า 1 เดือน โดยไม่ใช้หลักประกัน นั้น
ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับบัญชี Facebook และ Line Official ดังกล่าว อีกทั้งธนาคารไม่มีนโยบายในการปล่อยสินเชื่อผ่านทาง Facebook จึงขอให้เกษตรกรลูกค้าและประชาชนทั่วไป อย่าหลงเชื่อบุคคลและบัญชีดังกล่าว
ทั้งนี้ ธ.ก.ส. มี Facebook Page ที่เป็นทางการคือ “ธกส BAAC Thailand” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า รวมถึงการสอบถามข้อมูลต่าง ๆ และ LINE Official Account : @baacfamily ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับธ.ก.ส. เท่านั้น ซึ่งหากถูกต้องตามหลักเกณฑ์จึงจะนัดหมายทําสัญญาต่อไป โดยจุดสังเกต LINE Official Account : @baacfamily จะมีโลโก้ ธ.ก.ส. และสัญลักษณ์รูปโล่สีเขียวที่บริเวณหน้าชื่อและมียอดผู้ติดตามปัจจุบันกว่า 10 ล้านคน
นายสมเกียรติ กล่าวอีกว่า ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทางสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการติดต่อหรือทําธุรกรรมออนไลน์ หากพบเห็นการแอบอ้างต่าง ๆ หรือต้องการสอบถามรายละเอียดเพิ่มเติม ติดต่อได้ที่ Call Center 02 555 0555 ได้ตลอด 24 ชั่วโมง รวมถึงช่องทางเว็บไซต์ www.baac.or.th และ Facebook Page ธกส BAAC Thailand” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-พม. รับเด็กเหยื่อค้ามนษย์ 3 คน เข้าคุ้มครองแล้ว พร้อมเร่งเยียวยาฟื้นฟูสภาพจิตใจ
วันพุธที่ 16 มีนาคม 2565
พม. รับเด็กเหยื่อค้ามนษย์ 3 คน เข้าคุ้มครองแล้ว พร้อมเร่งเยียวยาฟื้นฟูสภาพจิตใจ
พม. รับเด็กเหยื่อค้ามนษย์ 3 คน เข้าคุ้มครองแล้ว พร้อมเร่งเยียวยาฟื้นฟูสภาพจิตใจ
วันนี้ (16 มี.ค. 65) เวลา 13.00 น.นางสาวแรมรุ้งวรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัดพม.)ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยว่า ขณะนี้ กระทรวง พม. ได้รับเด็ก จํานวน 3 คน ที่เป็นผู้เสียหายจากการค้ามนุษย์จากการบุกทลายร้านอาหารที่มีพฤติการณ์นําเด็กอายุต่ํากว่า 18 ปี มาแสวงประโยชน์จากการค้าประเวณี ที่สุขุมวิท ซอย 7 เขตวัฒนา กรุงเทพฯ เข้าไว้ในความคุ้มครองตามกฎหมายในสถานคุ้มครองของกระทรวง พม. เรียบร้อยแล้ว พร้อมทั้งเร่งเยียวยาฟื้นฟูสภาพจิตใจ
ระหว่างนี้ กระทรวง พม. จะประเมินความพร้อมของเด็กเป็นระยะ เพื่อให้เด็กได้มีระยะเวลาทบทวนและไตร่ตรองเรื่องราวที่เกิดขึ้น โดยจะมีกระบวนการบําบัดฟื้นฟูควบคู่กันไป เพื่อให้เด็กที่เป็นผู้เสียหายมีความพร้อมมากที่สุด ก่อนที่จะเข้าสู่กระบวนการทางคดี อีกทั้งจะวางแผนการดําเนินงานร่วมกับทีมสหวิชาชีพและผู้เสียหาย เพื่อหาแนวทางการช่วยเหลือต่าง ๆ ตามความต้องการของเด็ก และคํานึงถึงประโยชน์สูงสุดของเด็กเป็นสําคัญ นอกจากนี้ จะเร่งให้การเยียวยาเบื้องต้นจากกองทุนเพื่อการป้องกันและปราบปรามการค้ามนุษย์ตามสิทธิของเด็ก รวมถึงสิทธิอื่น ๆ ที่เกี่ยวข้องต่อไป
รัฐบาลไทย-ข่าวทำเนียบรัฐบาล-รฟม. เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย
วันพฤหัสบดีที่ 7 เมษายน 2565
รฟม. เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย
เพื่อให้ประชาชนเดินทางสะดวกและปลอดภัยในเทศกาลสงกรานต์ 2565
ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้ทุกหน่วยงานในสังกัด เตรียมพร้อมมาตรการอํานวยความสะดวกและปลอดภัยรองรับการเดินทางของประชาชนช่วงเทศกาลสงกรานต์ 2565 นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยว่า รฟม.ได้สั่งการให้ โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) โครงการรถไฟฟ้าสายสีชมพู ช่วงแคราย - มีนบุรี และโครงการรถไฟฟ้าสายสีเหลือง ช่วงลาดพร้าว - สําโรง ที่อยู่ระหว่างดําเนินงานก่อสร้างงานโยธา เตรียมความพร้อมในการอํานวยความสะดวกและปลอดภัยในบริเวณพื้นที่ก่อสร้างโครงการฯ เพื่อรองรับการเดินทางของประชาชนที่จะเดินทางกลับภูมิลําเนา หรือเดินทางไปท่องเที่ยวในช่วงเทศกาลสงกรานต์ 2565
โดยให้ผู้รับจ้างงานโยธาทั้ง 3 โครงการปฏิบัติตามมาตรการความปลอดภัยในงานก่อสร้างอย่างเคร่งครัด หมั่นตรวจสอบและจัดสภาพหน้างานให้อยู่ในสภาพเรียบร้อย เช่น การปิดกั้นพื้นที่ก่อสร้างและช่องเปิดต่างๆ การจัดเก็บอุปกรณ์เครื่องมือ เครื่องจักรให้เรียบร้อยและปลอดภัยไม่กีดขวางการจราจร การจัดแนวแบริเออร์ให้เป็นระเบียบ ติดตั้งป้ายเตือน ป้ายทางเบี่ยง ทางเลี่ยง และปิดกั้นแนวรั้วคอนกรีตบริเวณจุดที่เป็นอันตรายให้เรียบร้อย รวมถึงการติดตั้งไฟส่องสว่างให้ชัดเจน การตรวจสอบอุปกรณ์ไฟฟ้า และการจัดเก็บวัตถุไวไฟหรือสารไวไฟให้ปลอดภัย
นอกจากนี้ ยังจัดให้มีเจ้าหน้าที่เฝ้าระวังและจัดเตรียมอุปกรณ์ด้านจราจร เพื่อเตรียมพร้อมให้การช่วยเหลือกรณีเกิดเหตุฉุกเฉิน ตลอด 24 ชั่วโมง เพื่อทําให้เกิดความปลอดภัยในชีวิตและทรัพย์สิน รวมทั้งป้องกันอุบัติเหตุที่อาจจะเกิดขึ้น
นอกจากนี้ รฟม. ได้ร่วมรณรงค์ประชาสัมพันธ์สร้างจิตสํานึกและความตระหนักในการใช้รถใช้ถนนช่วงเทศกาลสงกรานต์ ภายใต้แคมเปญ “สงกรานต์สุขใจ เดินทางสะดวก ปลอดภัย ห่างไกล COVID-19” ผ่านสื่อประชาสัมพันธ์ภายในสถานีและขบวนรถไฟฟ้ามหานคร สายเฉลิมรัชมงคล (MRT สายสีน้ําเงิน) และสายฉลองรัชธรรม (MRT สายสีม่วง) และติดตั้งป้ายประชาสัมพันธ์ตลอดแนวเส้นทางก่อสร้างโครงการรถไฟฟ้าทุกสาย
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-​Prime Minister pleased with AstraZeneca’s confirmation to deliver 61 million doses by end of this year.
วันจันทร์ที่ 23 สิงหาคม 2564
​Prime Minister pleased with AstraZeneca’s confirmation to deliver 61 million doses by end of this year.
​Prime Minister pleased with AstraZeneca’s confirmation to deliver 61 million doses by end of this year.
August 23, 2021, at the Government House, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha had a teleconference with Mr. Pascal Claude Roland Soriot, CEO of AstraZeneca on COVID-19 prevention cooperation. From the discussion, AstraZeneca confirms that it will step up vaccine deliveries and will aim to deliver the remaining doses by the end of this year, with which the total number of COVID-19 vaccines of all types would reach 120 million doses, covering more than 60 million people. This exceeds the target set earlier, which is to acquire 100 million doses of COVID-19 vaccines for 50 million people. Both sides are delighted by the good news as the delivery of the vaccines will accelerate herd immunity and the revival of the country's economy.
Mr. Anucha also revealed that The Government has secured the option to switch to AstraZeneca’s new vaccine candidate which is currently under development. The new vaccine candidate is designed to maintain the high levels of protection of the current vaccine, while providing additional protection against new variants. This broadens the Government’s options to protect the people as the virus continues to evolve. The deal should be finalized by September this year.
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ กำชับทุกหน่วยงานเฝ้าระวัง ‘โอไมครอน’ อย่างรัดกุมไม่ประมาท และสั่งการให้เตรียมพร้อมเพื่อความปลอดภัยของประชาชน
วันศุกร์ที่ 3 ธันวาคม 2564
โฆษกรัฐบาล เผย นายกฯ กําชับทุกหน่วยงานเฝ้าระวัง ‘โอไมครอน’ อย่างรัดกุมไม่ประมาท และสั่งการให้เตรียมพร้อมเพื่อความปลอดภัยของประชาชน
โฆษกรัฐบาล เผย นายกฯ กําชับทุกหน่วยงานเฝ้าระวัง ‘โอไมครอน’ อย่างรัดกุมไม่ประมาท และสั่งการให้เตรียมพร้อมเพื่อความปลอดภัยของประชาชน
วันที่ 3 ธันวาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยงานเตรียมแผนรับมือโควิดสายพันธุ์โอไมครอน เฝ้าระวัง พร้อมได้กําชับให้ดําเนินมาตรการป้องกันที่เข้มข้นขึ้น ศึกษาเตรียมความพร้อมด้านวัคซีนป้องกันสายพันธุ์โอไมครอน ควบคู่กับการคํานึงถึงด้านเศรษฐกิจ และเตรียมพร้อมเพื่อการเยียวยาประชาชน หากได้รับผลกระทบจากสถานการณ์การแพร่ระบาดของโควิดสายพันธุ์โอไมครอน
โดยทุกหน่วยงานรับลูกการสั่งการของนายกรัฐมนตรี ได้เตรียมแผนรับมือโควิดสายพันธุ์โอไมครอน โดยกระทรวงสาธารณสุขได้ปรับมาตรการคัดกรองป้องกันให้รัดกุมมากยิ่งขึ้น มีการติดตามสถานการณ์อย่างใกล้ชิด แลกเปลี่ยนข้อมูลร่วมกับประเทศต่าง ๆ รวมถึงองค์การอนามัยโลก โดยได้ศึกษา และเตรียมความพร้อมด้านวัคซีนให้ครอบคลุมให้ได้สูงสุด เพื่อป้องกันความรุนแรง หากสถานการณ์การแพร่ระบาดรุนแรง ซึ่งวัคซีนในประเทศไทยขณะนี้มีจํานวนมากเพียงพอ สําหรับทุกคน และเตรียมพร้อมที่จะกระตุ้นในเข็มที่ 3 นอกจากนี้ ให้กระทรวงการคลังติดตามสถานการณ์อย่างใกล้ชิด และพิจารณาหากเกิดผลกระทบขึ้น อย่างไรก็ดี ยังคาดว่าเศรษฐกิจจะสามารถขยายตัวได้ โดยมาจากการขับเคลื่อนของภาคการส่งออก และการท่องเที่ยวที่เริ่มฟื้นตัว
โฆษกประจําสํานักนายกรัฐมนตรี กล่าวเพิ่มเติมว่า รัฐบาลดําเนินมาตรการด้วยคํานึงถึงหลักเกณฑ์ต่าง ๆ อย่างรอบด้าน รวมถึงคําแนะนําของ WHO ที่ให้ประเทศต่าง ๆ คํานึงถึงระดับภูมิคุ้มกันที่ได้จากการฉีดวัคซีนและภูมิคุ้มกันที่ได้จากการติดเชื้อตามธรรมชาติ การแพร่กระจายของแต่ละสายพันธุ์ และประสิทธิภาพในด้านการตรวจและกักกันเชื้อ เมื่อจะต้องตัดสินใจในการออกมาตรการจํากัดการเดินทาง ทั้งนี้ WHO ยังระบุว่า ประเทศที่มีความกังวลว่าจะมีความเสี่ยง สามารถที่จะใช้มาตรการด้านการจํากัดเวลา และมาตรการจํากัดเรื่องการเดินทางที่เข้มงวดมากขึ้นได้
“นายกรัฐมนตรี ตระหนักถึงผลกระทบจากการออกมาตรการต่าง ๆ ของรัฐบาล ที่จะส่งผลกระทบต่อพี่น้องประชาชนเป็นอย่างยิ่ง รัฐบาลจะทํางานอย่างเต็มศักยภาพ เพื่อศึกษา ประเมินผลกระทบ และวางมาตรการภายในประเทศต่าง ๆ อย่างรอบคอบ เพื่อความปลอดภัยของพี่น้องประชาชน ขอให้ประชาชนมั่นใจในระบบเฝ้าระวัง และปฏิบัติตามมาตรการป้องกันส่วนบุคคลอย่างเคร่งครัด” นายธนกรฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบทมุ่งยกระดับมาตรฐานงานทางและสะพานอย่างต่อเนื่อง เดินหน้าพัฒนาระบบควบคุมคุณภาพวัสดุและงานก่อสร้างทาง (QCS) เพิ่มประสิทธิภาพความปลอดภัยและสร้างความมั่นใจให้ผู้ใช้เส้นทาง
วันพฤหัสบดีที่ 24 มีนาคม 2565
กรมทางหลวงชนบทมุ่งยกระดับมาตรฐานงานทางและสะพานอย่างต่อเนื่อง เดินหน้าพัฒนาระบบควบคุมคุณภาพวัสดุและงานก่อสร้างทาง (QCS) เพิ่มประสิทธิภาพความปลอดภัยและสร้างความมั่นใจให้ผู้ใช้เส้นทาง
กรมทางหลวงชนบท (ทช.) กระทรวงคมนาคม ดําเนินโครงการพัฒนาระบบควบคุมคุณภาพวัสดุและงานก่อสร้างทาง (Quality Control System: QCS) เพื่อติดตามและตรวจสอบผลการปฏิบัติงานของโครงการก่อสร้างให้เป็นไปตามมาตรฐานงานทางของ ทช. พร้อมมุ่งพัฒนากระบวนงานให้มีประสิทธิภาพ
กรมทางหลวงชนบท (ทช.) กระทรวงคมนาคม ดําเนินโครงการพัฒนาระบบควบคุมคุณภาพวัสดุและงานก่อสร้างทาง (Quality Control System: QCS) เพื่อติดตามและตรวจสอบผลการปฏิบัติงานของโครงการก่อสร้างให้เป็นไปตามมาตรฐานงานทางของ ทช. พร้อมมุ่งพัฒนากระบวนงานให้มีประสิทธิภาพสูงสุดในทุกขั้นตอน สร้างความมั่นใจในการเดินทางให้กับประชาชนผู้ใช้ถนนทางหลวงชนบท ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่คํานึงถึงความสําคัญของมาตรฐานในการดําเนินงานทุกขั้นตอน เพื่อให้งานทางและสะพานในโครงข่ายมีคุณภาพและประสิทธิภาพการใช้งานในระยะยาว
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า เนื่องจากจํานวนเส้นทางในโครงข่ายทางหลวงชนบทที่กระจายตัวอยู่ในหลายพื้นที่มีการพัฒนาโครงข่ายเพิ่มขึ้นในแต่ละปี ทช. จึงได้มีนโยบายในการติดตาม ตรวจสอบและควบคุมคุณภาพงานก่อสร้างอย่างต่อเนื่อง โดยการกําหนดแนวทางเพื่อพัฒนามาตรฐานการก่อสร้าง การบูรณะ และการบํารุงรักษาให้เป็นไปในทิศทางเดียวกันทั้งส่วนกลางและส่วนภูมิภาค สอดคล้องกับแผนงานพัฒนาโครงข่ายทางหลวงชนบททั่วประเทศอย่างมีประสิทธิภาพ ซึ่งสํานักวิเคราะห์วิจัยและพัฒนาได้ดําเนินโครงการพัฒนาระบบการควบคุมคุณภาพวัสดุและงานก่อสร้างทาง (QCS) เพื่อตรวจสอบคุณภาพของวัสดุที่ใช้ในทุกขั้นตอน พร้อมทั้งติดตามกระบวนการดําเนินงานทางและสะพานให้มีการปฏิบัติงานอย่างรัดกุมมีประสิทธิภาพตามมาตรฐานที่ ทช. กําหนด โดยดําเนินการตรวจสอบตั้งแต่ก่อนเริ่มดําเนินการ ระหว่างดําเนินการ และหลังจากดําเนินการแล้วเสร็จ ซึ่งแบ่งเป็น 3 ระดับ (Triple Check) ดังนี้
ระดับที่ 1 หน่วยควบคุมคุณภาพแขวงทางหลวงชนบททั้ง 76 จังหวัด ดําเนินการตรวจสอบและทดสอบคุณภาพวัสดุทุกชั้นทาง (Must Check) ขณะการดําเนินการก่อสร้างทุกขั้นตอนและทุกโครงการ เพื่อควบคุมความสม่ําเสมอของวัสดุที่นํามาใช้
ระดับที่ 2 หน่วยควบคุมคุณภาพสํานักงานทางหลวงชนบทที่ 1 - 18 ดําเนินการทดสอบอีกครั้งหลังจากผ่านการทดสอบในระดับที่ 1 เรียบร้อยแล้ว เพื่อเป็นการสอบทาน (Spot Check) ให้เกิดความมั่นใจว่าคุณสมบัติและส่วนผสมของวัสดุที่นํามาใช้เป็นไปตามมาตรฐานที่กําหนดไว้
ระดับที่ 3 หน่วยควบคุมคุณภาพสํานักวิเคราะห์ วิจัยและพัฒนา ดําเนินการตรวจสอบคุณภาพงานก่อสร้าง โดยการสุ่มตรวจสอบ (Random Check) ในโครงการก่อสร้างที่มีอยู่ทั่วประเทศ ซึ่งเป็นการสอบทานโดยหน่วยงานส่วนกลางอีกครั้ง เพื่อตรวจสอบว่าทุกโครงการมีการใช้วัสดุที่มีคุณภาพและมีกระบวนงานก่อสร้างที่ได้มาตรฐานงานทางของ ทช.
อย่างไรก็ตาม ทช. ได้มีเป้าหมายให้การดําเนินการควบคุมคุณภาพวัสดุและงานก่อสร้างทางทุกโครงการเป็นไปอย่างเคร่งครัดและต่อเนื่อง โดยคงวิธีการตรวจติดตามให้เป็นไปตามเกณฑ์มาตรฐานของ ทช. เอาไว้ ซึ่งหากมีกรณีที่ตรวจสอบพบความบกพร่อง จะนําปัญหาดังกล่าวมาเป็นแนวทางสําหรับการพัฒนามาตรฐานการควบคุมคุณภาพและกระบวนงานก่อสร้างให้ดียิ่งขึ้นต่อไปในอนาคต
รัฐบาลไทย-ข่าวทำเนียบรัฐบาล-The government encourages the tourism sector to organize a campaign to launch a promotion to attract more tourists.
วันพุธที่ 29 มิถุนายน 2565
The government encourages the tourism sector to organize a campaign to launch a promotion to attract more tourists.
The government encourages the tourism sector to organize a campaign to launch a promotion to attract more tourists. IATA estimated that more than 10 million foreign visitors would enter Thailand this year.
On June 27, 2022, Deputy Government Spokesperson Traisuree Taisaranakul disclosed that the Ministry of Transport has reported to Prime Minister and Defense Minister Gen. Prayut Chan-o-cha that the International Air Transport Association, or IATA, has forecast air traffic and the number of international travelers arriving in Thailand in 2022 would exceed 10 million people, with the rise in travelers being in line with the world.
By now, the Civil Aviation Authority of Thailand (CAAT) has communicated with all airlines and airport operators to arrange flights and flight slots and increase personnel according to the number of passengers. In particular, from July 1, 2022, onwards, international arrivals will be higher after the easing of registration in the Thailand Pass system for foreigners travelling to the country.
Ms. Traisuree said that both the Ministry of Transport and the Ministry of Tourism and Sports had discussed and agreed that the government's lessening measures on supporting the entry of foreign tourists will attract many tourists to a certain extent. However, if the tourism business sector, including accommodation, restaurants, and tourist attractions, creates campaigns promoting activities to attract tourists, thiswill be effective in attracting travellers to choose Thailand as a final destination.
"The government welcomes entrepreneurs in the tourist sector to cooperate with the government in revitalizing the tourism sector by issuing marketing activities." There are diverse promotions to develop attractions for tourists to travel to Thailand. After the easing of government measures coupled with the attraction of the private sector, this will have sufficient impact and help the Thai tourism sector recover rapidly," said Ms. Traisuree.
Several foreign tourist arrivals to Thailand totaled 2,027,230 people from January 1 to June 26, 2022, with the top five countries entering Thailand the most: India with 220,962 people; Malaysia with 184,782 people; the United Kingdom with 121,328; Singapore with 121,264; and the United States with 102,964.
The top five are: Suvarnabhumi Airport, with 1,224,951 people; Phuket Airport, with 472,276 people; Don Mueang Airport, with 91,001 people; Sadao checkpoint, with 56,186 people; and Nong Khai checkpoint, with 28,579 people.
รัฐบาลไทย-ข่าวทำเนียบรัฐบาล-รัฐบาลชวนแรงงานที่จะไปทำงานต่างประเทศเข้าเป็นสมาชิกกองทุนช่วยเหลือ
วันเสาร์ที่ 12 มีนาคม 2565
รัฐบาลชวนแรงงานที่จะไปทํางานต่างประเทศเข้าเป็นสมาชิกกองทุนช่วยเหลือ
วันเสาร์ที่ 12 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนแรงงานไทยที่กําลังจะเดินทางไปทํางานในต่างประเทศ เข้าเป็นสมาชิกกองทุนเพื่อช่วยเหลือคนหางานไปทํางานในต่างประเทศ โดยสมัครและส่งเงินสมทบก่อนออกเดินทาง ซึ่งจะได้รับการช่วยเหลือในกรณีถูกทอดทิ้งในต่างประเทศ ประสบอันตรายก่อนหรือขณะไปทํางาน ถูกเลิกจ้างจากสาเหตุประสบอันตราย ประสบอันตรายจนพิการ ประสบปัญหาจากภัยสงคราม ภัยธรรมชาติ หรือโรคระบาด ถูกดําเนินคดีอาญาในความผิดที่ไม่ได้เจตนา หรือเนื่องจากไม่ได้รับความเป็นธรรมจากการทํางาน รวมถึงกรณีเสียชีวิตทั้งก่อนเดินทาง ขณะกลับมาพักที่ไทย และขณะที่อยู่ในต่างประเทศ สอบถามเพิ่มเติมและสมัครได้ที่กรมการจัดหางาน หรือสํานักงานจัดหางานจังหวัดทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ยืนยันรัฐบาลมุ่งมั่นแก้ไขปัญหา เร่งหามาตรการบรรเทาความเดือดร้อนให้ประชาชนโดยเร็วที่สุด กำชับหน่วยงานสนับสนุนภาคการส่งออก เพิ่มมูลค่าทางเศรษฐกิจให้สินค้าภาคการเกษตรไทย
วันอังคารที่ 5 กรกฎาคม 2565
นายกฯ ยืนยันรัฐบาลมุ่งมั่นแก้ไขปัญหา เร่งหามาตรการบรรเทาความเดือดร้อนให้ประชาชนโดยเร็วที่สุด กําชับหน่วยงานสนับสนุนภาคการส่งออก เพิ่มมูลค่าทางเศรษฐกิจให้สินค้าภาคการเกษตรไทย
นายกฯ ยืนยันรัฐบาลมุ่งมั่นแก้ไขปัญหา เร่งหามาตรการบรรเทาความเดือดร้อนให้ประชาชนโดยเร็วที่สุด กําชับหน่วยงานสนับสนุนภาคการส่งออก เพิ่มมูลค่าทางเศรษฐกิจให้สินค้าภาคการเกษตรไทย
วันนี้ (5 กรกฎาคม 2565) เวลา 13.30 น. ณ ทางเชื่อมตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะรัฐมนตรี ถึงสถานการณ์วิกฤตพลังงานที่เกิดขึ้นภายในประเทศว่า รัฐบาลมีความมุ่งมั่นและตั้งใจอย่างเต็มที่ในการแก้ปัญหาที่เกิดขึ้นโดยเฉพาะด้านเศรษฐกิจ และความเป็นอยู่ของประชาชน ทั้งนี้ จําเป็นต้องอาศัยความร่วมมือจากทุกคนและทุกภาคส่วนที่เกี่ยวข้องให้ช่วยกัน โดยรัฐบาลได้บริหารจัดการอย่างเต็มที่เพื่อดูแลช่วยเหลือประชาชนและบรรเทาความเดือดร้อนที่เกิดขึ้นจากสถานการณ์วิกฤตพลังงานของโลก ซึ่งรัฐบาลมีแผนยุทธศาสตร์พร้อมรองรับสถานการณ์และแก้ไขปัญหา ทั้งแผนระยะสั้น ระยะกลาง และระยะยาว และมีความเชื่อมั่นว่าประเทศไทยจะไม่ประสบกับปัญหาวิกฤตการณ์การขาดแคลนพลังงานและอาหาร นอกจากนี้ รัฐบาลได้มีการจัดตั้งคณะกรรมการชุดเฉพาะกิจขึ้นเพื่อเข้ามาบริหารสถานการณ์ทางเศรษฐกิจ เร่งรัดจัดการมาตรการแก้ปัญหาอย่างเป็นรูปธรรมเพื่อบรรเทาความเดือดร้อนและช่วยเหลือพี่น้องประชาชนให้ได้โดยเร็วที่สุด
นายกรัฐมนตรียืนยันว่า รัฐบาลยินดีรับฟังปัญหา ในขณะที่การแก้ไขปัญหาต่าง ๆ ต้องเป็นไปตามขั้นตอน กระบวนการตามหลักกฎหมายและหลักปฏิบัติที่ถูกต้อง บางโครงการได้ดําเนินการแก้ไขเรียบร้อยแล้ว ในขณะที่บางโครงการอยู่ในขั้นตอนการดําเนินการซึ่งอาจจะมีความล่าช้าบ้าง แต่ได้เร่งรัดให้ดําเนินการเพื่อการแก้ไขปัญหาโดยเร็ว ทั้งนี้ รัฐบาลมีการประเมินสถานการณ์ที่เกิดขึ้นเป็นระยะ ๆ เพื่อการบริหารจัดการสถานการณ์ได้อย่างถูกต้อง และสอดคล้องเหมาะสมกับกับสิ่งที่เกิดขึ้น นอกจากนี้ ยังได้กําชับเรื่องการขนส่งสินค้าไปต่างประเทศ โดยจะต้องเร่งส่งเสริมสนับสนุนด้านการส่งออกของสินค้าภาคการเกษตรของไทย เพื่อเพิ่มมูลค่าทางเศรษฐกิจด้วย
รัฐบาลไทย-ข่าวทำเนียบรัฐบาล-สุขสันต์วันผู้สูงอายุแห่งชาติ! ปีนี้รัฐบาลจัดเต็ม มอบของขวัญ 3 ชิ้น ให้แก่ผู้สูงอายุ
วันพุธที่ 13 เมษายน 2565
สุขสันต์วันผู้สูงอายุแห่งชาติ! ปีนี้รัฐบาลจัดเต็ม มอบของขวัญ 3 ชิ้น ให้แก่ผู้สูงอายุ
.....
สุขสันต์วันผู้สูงอายุแห่งชาติ! ปีนี้รัฐบาลจัดเต็ม มอบของขวัญ 3 ชิ้น ให้แก่ผู้สูงอายุ ตามนโยบาย “ประชาชนแข็งแรง เศรษฐกิจแข็งแรง ประเทศไทยแข็งแรง” ของกระทรวงสาธารณสุข ที่มุ่งดูแลสุขภาพผู้สูงอายุแบบไร้รอยต่อ รองรับสังคมผู้สูงวัยแบบองค์รวม
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ อำพันธุ์ เป็นประธานการประชุมคณะกรรมการพิจารณาอุทธรณ์ ครั้งที่  8/2564
วันพุธที่ 27 ตุลาคม 2564
รองปลัดฯ อําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 8/2564
รองปลัดฯ อําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 8/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์  ครั้งที่ 8/2564 โดยมี ผู้แทนจากกรมส่งเสริมสหกรณ์ กระทรวงการคลัง สํานักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติและคณะทํางานที่เกี่ยวข้อง เข้าร่วมการประชุมในครั้งนี้ ซึ่งการประชุมฯ ดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จํานวน 5 เรื่อง ณ ห้องประชุม 134 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-เฮ! ครม. เคาะ (ร่าง) พ.ร.บ.ประกันสังคม เพิ่มสิทธิประโยชน์ผู้ประกันตนตามสถานการณ์ปัจจุบัน
วันพุธที่ 11 พฤษภาคม 2565
เฮ! ครม. เคาะ (ร่าง) พ.ร.บ.ประกันสังคม เพิ่มสิทธิประโยชน์ผู้ประกันตนตามสถานการณ์ปัจจุบัน
.....
ที่ประชุม ครม. (10 พ.ค. 65) เห็นชอบหลักการ (ร่าง) พ.ร.บ.ประกันสังคม ฉบับใหม่ เนื่องจากกฎหมายปัจจุบันมีบทบัญญัติบางประการไม่สอดคล้องกับสภาพเศรษฐกิจและสังคมในปัจจุบัน และด้วยสถานการณ์โรคโควิด-19 ที่กระทบต่อผู้ประกันตน รัฐบาลจึงเร่งแก้กฎหมายเพื่อเพิ่มหลักประกันทางสังคมและสิทธิประโยชน์ของผู้ประกันตนให้มากขึ้น ดังนี้
.
1.การขยายความคุ้มครองให้กับผู้ประกันตนเพื่อรองรับสังคมผู้สูงอายุ โดยขยายอายุขั้นสูงของผู้ประกันตน ม.33 (จาก 60 ปี เป็น 65 ปีบริบูรณ์) ให้ผู้รับเงินบํานาญชราภาพสามารถสมัครเป็นผู้ประกันตนได้ รวมถึงขอรับเงินบํานาญจ่ายล่วงหน้าได้
.
2.การแก้ไขเพิ่มเติมสิทธิประโยชน์กรณีชราภาพ (3 ขอ) เพื่อบรรเทาความเดือดร้อนผู้ประกันตน
-“ขอเลือก” สามารถเลือกรับเงินบําเหน็จหรือเงินบํานาญชราภาพได้
-“ขอคืน” สามารถนําเงินสะสมกรณีชราภาพบางส่วนออกมาใช้ก่อนได้ หากเกิดวิกฤตเศรษฐกิจ สาธารณภัย หรือเหตุการณ์ที่กระทบต่อผู้ประกันตน
-“ขอกู้” สามารถนําเงินสะสมกรณีชราภาพไปเป็นหลักประกันกับสถาบันการเงินได้
.
3.การแก้ไขเพิ่มเติมสิทธิประโยชน์อื่น ๆ
-เงินสงเคราะห์การหยุดงานเพื่อการคลอดบุตร จากเดิมจ่าย 90 วัน เป็น 98 วัน
-เงินทดแทนการขาดรายได้กรณีทุพพลภาพ จากเดิมจ่ายร้อยละ 50 เป็นร้อยละ 70
-กรณีสงเคราะห์บุตรให้ได้รับการคุ้มครองต่อไปอีก 6 เดือน นับแต่วันที่สิ้นสภาพการเป็นผู้ประกันตน
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Govt Spokesperson: Amendment of Doping Control Act in Sports to complete in January 2022
วันศุกร์ที่ 24 ธันวาคม 2564
Govt Spokesperson: Amendment of Doping Control Act in Sports to complete in January 2022
Govt Spokesperson: Amendment of Doping Control Act in Sports to complete in January 2022
Government SpokespersonThanakornWangboonkongchanadisclosed that Prime Minister and Defense Minister Gen. Prayut Chan-o-chaorderedanimmediate actionto addressthe issue which the World Anti-Doping Agency (WADA) ruled that Thailand is non-compliantto the 2021 Anti-Doping Code, as a result of which thenational flagis not allowed tobe flown at regional, continental or world championships, or at other major events.Amendment of24 sections oftheDoping Control Act in Sports B.E. 2555, related to WADA standards,willbe submitted to and scrutinized by the cabinet, in its meeting on December 28.The amendment processis expectedto completeby January 2022.
Upon the completion of the amendment process, concerned agency will liaise withWADA on the lift of ban. Thailand will also make an appeal tothe Court of Arbitration for Sport (CAS)again on the use of national flag at the international sports events.
According to the Government Spokesperson,the Government doesnot stay idle on the matter and strivestoaddress the problem from the very start to reach satisfactory solution the soonest. This is in a bid toprevent socio-economic impactand to boost morale of the athletes and concerned staffs.
รัฐบาลไทย-ข่าวทำเนียบรัฐบาล-รองโฆษกรัฐบาล ชี้แจงงบโฆษณาสำนักนายกรัฐมนตรี
วันศุกร์ที่ 19 สิงหาคม 2565
รองโฆษกรัฐบาล ชี้แจงงบโฆษณาสํานักนายกรัฐมนตรี
นางสาวรัชดา ธนาดิเรก รองโฆษกประจําสํานักนายกรัฐมนตรี  ชี้แจงงบโฆษณาสํานักนายกรัฐมนตรี
วันนี้ (19 ส.ค.65) นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงกรณี บริษัท Nielsen เปิดเผยข้อมูลว่า สํานักนายกรัฐมนตรีเป็นองค์กรที่ใช้งบประมาณในการโฆษณามากที่สุดติดอันดับ 13 ของประเทศไทย เมื่อได้ตรวจสอบจากหน่วยงานที่เกี่ยวข้องแล้ว คาดว่าการจัดอันดับของบริษัทฯ น่าจะมาจากการคิดคํานวณอัตราค่าใช้จ่ายตามเรทติ้งรายการทั่วไปโดยไม่สะท้อนกับค่าใช้จ่ายจริงของส่วนราชการ อีกทั้ง หน่วยงานภายใต้สํานักนายกรัฐมนตรี ประกอบด้วย 17 หน่วยงาน เช่น สํานักงานปลัดสํานักนายกรัฐมนตรี กรมประชาสัมพันธ์ สํานักงานคณะกรรมการคุ้มครองผู้บริโภค และสํานักงานคณะกรรมการสร้างเสริมสุขภาพภาพ เป็นต้น โดยแต่ละหน่วยงานมีหน้าที่มีภารกิจที่ต้องอาศัยการโฆษณาและประชาสัมพันธ์ เพื่อสร้างการรับรู้ที่ถูกต้อง รวมถึงเพื่อให้สาธารณชนได้รับข้อมูลข่าวสารที่เป็นประโยชน์ในการเข้าถึงสิทธิ์ และการบริการภาครัฐต่าง ๆ อีกทั้ง ในปีนี้ประเทศไทยจะเป็นเจ้าภาพจัดการประชุมความร่วมมือทางเศรษฐกิจในภูมิภาคเอเชีย-แปซิฟิก (เอเปค) ในส่วนของกรมประชาสัมพันธ์จึงมีความจําเป็นที่ต้องใช้งบประชาสัมพันธ์เพิ่มขึ้น เพื่อสร้างการรับรู้ถึงประโยชน์ที่จะได้จากการที่ประเทศไทยเป็นเจ้าภาพจัดการประชุม โดยเป็นการประชาสัมพันธ์ตลอดทั้งปี
“งบประมาณด้านการประชาสัมพันธ์ต่างๆของหน่วยงานภาครัฐ ต้องผ่านการพิจารณาถึงความเหมาะสม และเป็นไปตามขั้นตอนกระบวนการพิจารณางประมาณ ทุกอย่างต้องโปร่งใสและชี้แจงได้” นางสาวรัชดา กล่าว
---------------
รัฐบาลไทย-ข่าวทำเนียบรัฐบาล-รมต.นร.อนุชา เดินหน้าเร่งแก้ปัญหาชุมชนบางกลอย ยึดหลักศักดิ์ศรีของความเป็นมนุษย์บนผืนแผ่นดินไทย
วันพุธที่ 9 กุมภาพันธ์ 2565
รมต.นร.อนุชา เดินหน้าเร่งแก้ปัญหาชุมชนบางกลอย ยึดหลักศักดิ์ศรีของความเป็นมนุษย์บนผืนแผ่นดินไทย
รมต.นร.อนุชา เดินหน้าเร่งแก้ปัญหาชุมชนบางกลอย ยึดหลักศักดิ์ศรีของความเป็นมนุษย์บนผืนแผ่นดินไทย
วันนี้ (8 กุมภาพันธ์ 2565) เวลา 16.00 น. ณ ห้องประชุม 3 ชั้น 3 อาคารสํานักงาน ก.พ. (เดิม) นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะกรรมการอิสระเพื่อตรวจสอบข้อเท็จจริงและแก้ไขปัญหาชุมชนกะเหรี่ยงบางกลอย หมู่ที่ 1 ตําบลห้วยแม่เพรียง อําเภอแก่งกระจาน จังหวัดเพชรบุรี ครั้งที่ 1/2565 ตามที่นายกรัฐมนตรีได้มีคําสั่งสํานักนายกรัฐมนตรีที่ 26/2565 แต่งตั้งคณะกรรมการชุดนี้ เพื่อศึกษา รวบรวมปัญหา และตรวจสอบข้อเท็จจริง รวมทั้งเสนอแนวทางแก้ไขปัญหาที่เกี่ยวข้องกับคดีปกครอง คดีอาญาและคดีแพ่งที่เกี่ยวข้องกับชุมชนกะเหรี่ยงบางกลอย ให้เป็นไปตามกฎหมาย ระเบียบ และมติคณะรัฐมนตรีที่เกี่ยวข้อง เพื่อให้การแก้ไขปัญหาเป็นไปอย่างตรงจุดและถูกต้องตามกฎระเบียบ โดยมีนายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายมงคลชัย สมอุดร รองปลัดสํานักนายกรัฐมนตรี และคณะกรรมการฯ เข้าร่วม
ทั้งนึ้ ที่ประชุมได้ร่วมพิจารณาขอบเขตและพื้นที่ในการดําเนินการให้ความช่วยเหลือชุมชนกะเหรี่ยงบางกลอย และกําหนดระยะเวลาในการดําเนินการ โดยคํานึงถึงการศึกษาข้อมูลของคณะกรรมการชุดเก่า ประกอบกับการลงพื้นที่และรวบรวมข้อมูลในปัจจุบัน โดยเน้นการฟื้นฟูและพัฒนาคุณภาพชีวิตของชาวกะเหรี่ยงบางกลอย การแก้ไขปัญหาด้านคดีความ และให้ความช่วยเหลือในการเข้าถึงกระบวนการยุติธรรมของประชาชนในพื้นที่ รวมถึงการแก้ไขปัญหาที่ดินและคุณภาพชีวิต
รัฐมนตรีประจําสํานักนายกรัฐมนตรี กล่าวว่า คณะกรรมการชุดนี้เป็นคณะกรรมการอิสระที่ได้รับความเห็นชอบจาก พลเอก ประยุทธ์ จันทร์โอชา นายกรัฐมนตรี ในวันนี้ได้มีการหารือหลายด้านให้เกิดผลเป็นรูปธรรม เพื่อช่วยเหลือพี่น้องประชาชนชาวบางกลอยให้ได้รับประโยชน์อย่างเป็นธรรมที่สุด โดยคํานึงถึงศักดิ์ศรีของความเป็นมนุษย์ที่อาศัยอยู่บนพื้นแผ่นดินไทย ซึ่งคณะกรรมการชุดนี้จะเร่งดําเนินการแก้ไขสิ่งที่ค้างคาในอดีตให้เห็นผลในเร็ววัน ตามขัอสั่งการของนายกรัฐมนตรีที่ยืนยันจะดูแลกลุ่มชาติพันธุ์ที่บ้านบางกลอยอย่างเต็มที่ เพื่อให้ชาวบางกลอยมีที่อาศัย ที่ทํากิน และมีคุณภาพชีวิตที่ดีขึ้น
--------------------------------------
รัฐบาลไทย-ข่าวทำเนียบรัฐบาล-PM expresses full support over organization of Sustainable Energy Technology Asia (SETA) 2022
วันจันทร์ที่ 15 สิงหาคม 2565
PM expresses full support over organization of Sustainable Energy Technology Asia (SETA) 2022
PM expresses full support over organization of Sustainable Energy Technology Asia (SETA) 2022
August 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed his support for the organization of Sustainable Energy Technology Asia (SETA) 2022 during September 20-22, 2022 at Bangkok International Trade & Exhibition Centre (BITEC), which is aimed to promote Thailand as regional hub for renewable energy technology, innovation, and development; to enhance cooperation between the country and the international counterparts, and to promote exchange of knowledge, technologies, and sustainable innovations in renewable energy.
SETA has been held annually since 2016, and is one of the largest and premier energy platforms in Thailand, showcasing technology, tradeshow, exhibition, summit and forum in broaden stream of global energy. SETA 2022 will focus on the transition to clean energy. Over 20,000 participants, and 350 exhibitors from over 70 countries are expected to attend SETA exhibition and forum, held within the area of over 30,000 square meters. The exhibition will be zoned according to specific technologies and knowledge, i.e., power, utilities, grid, IPP/SPP/VSPP, renewable energy, solar, energy storage, EV, charging system, and hydrogen. There will also be an exchange of business opportunity, and business matching between startups from all over the world. Other two events which will be held in parallel with SETA 2022 are SOLAR+STORAGE ASIA 2022, and ENLIT ASIA 2022. Those who are interested to attend may register at https://setaasia.com/registration/ or www.solarstorageasia.com/registration.
According to the Government Spokesperson, the Prime Minister expressed full support for SETA 2022, which is not only a display of integrative effort of all concerned sectors, but also an opportunity for Thailand to demonstrate its capacity in terms of knowledge, technologies, and innovation on renewable energy. This will also be a good chance for the country to gain new knowledge for the development of national energy toward Thailand being a regional hub. Additionally, SETA 2022 is in line with the Government’s national agenda on the BCG economic model, especially on the use of renewable energy to promote sustainability and environmental friendliness.
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดงาน “SRT’s Next Chapter Starts Today with Us All” ร่วมระดมแลกเปลี่ยนความเห็นจากผู้บริหารของการรถไฟฯ เพื่อกำหนดบทบาท และทิศทางการขับเคลื่อนองค์กรสู่การเติบโต
วันจันทร์ที่ 20 ธันวาคม 2564
การรถไฟแห่งประเทศไทย จัดงาน “SRT’s Next Chapter Starts Today with Us All” ร่วมระดมแลกเปลี่ยนความเห็นจากผู้บริหารของการรถไฟฯ เพื่อกําหนดบทบาท และทิศทางการขับเคลื่อนองค์กรสู่การเติบโต
การรถไฟแห่งประเทศไทย จัดงาน “SRT’s Next Chapter Starts Today with Us All” ร่วมระดมแลกเปลี่ยนความเห็นจากผู้บริหารของการรถไฟฯ เพื่อกําหนดบทบาท และทิศทางการขับเคลื่อนองค์กรสู่การเติบโตในอนาคตอย่างยั่งยืน ณ โรงแรม สยาม แอ็ท สยาม ดีไซน์ โฮเต็ล กรุงเทพฯ
เมื่อวันที่ 17 ธันวาคม 2564 เวลา 09.00 - 16.30 น. นายนิรุฒ มณีพันธ์ ผู้ว่าการรถไฟแห่งประเทศไทย ได้ให้เกียรติร่วมกล่าวบรรยายภายในงานสัมมนาระดมความคิดเห็นผู้บริหาร ภายใต้แนวคิด “SRT’s Next Chapter Starts Today with Us All” ณ โรงแรม สยาม แอ็ท สยาม ดีไซน์ โฮเต็ล กรุงเทพฯ โดยการรถไฟฯ ได้จัดขึ้นเพื่อร่วมระดมแลกเปลี่ยนความเห็นของผู้บริหารภายในองค์กร เพื่อกําหนดบทบาท และทิศทางการขับเคลื่อนองค์กรสู่การเติบโตในอนาคตได้อย่างยั่งยืน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย เปิดเผยว่า การจัดงานสัมมนาระดมความเห็นครั้งนี้ ได้จัดขึ้นตามนโยบายของนายนิรุฒ มณีพันธ์ ผู้ว่าการรถไฟฯ ที่ต้องการเปิดรับฟังมุมมองจากผู้บริหาร ให้เข้ามามีส่วนรวมในการกําหนดบทบาท ทิศทางขององค์กรในการก้าวสู่อนาคต พร้อมกับได้รับเกียรติจากผู้ว่าการรถไฟฯ ในการร่วมบรรยายแสดงวิสัยทัศน์ พันธกิจ ทิศทางนโยบายของการรถไฟแห่งประเทศไทย (รฟท.) กระทรวงคมนาคม ในการเป็นผู้ให้บริการแพลตฟอร์ม เชื่อมต่อการเดินทางและการขนส่งที่มุ่งตอบสนองความต้องการของผู้ใช้บริการในทุกระดับ
ควบคู่กับการสร้างภูมิคุ้มกันภายในองค์กร ให้สามารถเตรียมพร้อมรองรับการเปลี่ยนแปลงและความไม่แน่นอนที่อาจเกิดขึ้นในอนาคต ตลอดจนแนวทางการพัฒนาต่อยอดภารกิจ บทบาทของ รฟท. โดยเน้นการเพิ่มขีดความสามารถทางการแข่งขันในทุกมิติ เพื่อตอบสนองความต้องการผู้มีส่วนได้ส่วนเสียแต่ละภาคส่วนได้อย่างมีประสิทธิภาพสูงสุด
นอกจากนี้ ภายในงานยังได้หารือกําหนดแนวทางการขับเคลื่อนองค์กร โดยมีการระดมความคิดเห็นจากผู้บริหาร เพื่อกําหนดเป้าหมายการดําเนินงาน ในแต่ละระยะของแต่ละกลุ่มธุรกิจ ตามวิสัยทัศน์ พันธกิจ และแนวทางที่ รฟท. มุ่งหวัง ขณะเดียวกัน ยังร่วมกันกําหนดวิสัยทัศน์ พันธกิจ และเป้าหมายขององค์กรในระยะสั้น ระยะกลาง ระยะยาว ที่สอดคล้องกับสภาพแวดล้อมในอนาคตและสภาวะปัจจุบัน ภายใต้การดําเนินการโครงการจัดทําแผนวิสาหกิจการ รฟท. ซึ่งข้อมูลที่ได้จากการระดมความคิดจะถูกนําไปใช้รวบรวม วิเคราะห์สําหรับการจัดทําแผนฟื้นฟู รฟท. ปี 2566-2570 ต่อไป
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5296915586989936/?d=n
INSTAGRAM SRT OFFICIAL (red arrow right) https://www.instagram.com/p/CXn8lioBBeA/?utm_medium=copy_link
Twitter SRT OFFICIAL @PR_SRT (red arrow right)https://www.facebook.com/129946050353608/posts/5296915586989936/?d=n
รัฐบาลไทย-ข่าวทำเนียบรัฐบาล-สรรพากรยกเว้นภาษี "พักทรัพย์ - พักหนี้" ช่วยธุรกิจฝ่าโควิด
วันจันทร์ที่ 26 กรกฎาคม 2564
สรรพากรยกเว้นภาษี "พักทรัพย์ - พักหนี้" ช่วยธุรกิจฝ่าโควิด
....
จากมาตรการรัฐในการช่วยเหลือภาคธุรกิจ “พักทรัพย์ พักหนี้” เพื่อลดภาระหนี้ชั่วคราวให้กับผู้ประกอบการที่ได้รับผลกระทบจากการระบาดของโรคโควิด-19 โดยการรับโอนทรัพย์สินหลักประกันเพื่อชําระหนี้ พร้อมให้สิทธิซื้อคืนในอนาคต
.
ล่าสุด เพื่อเป็นการช่วยเหลือผู้ประกอบการที่ร่วมโครงการฯ เพิ่มเติม กรมสรรพากรได้ประกาศยกเว้นภาษีให้กับทั้งลูกหนี้และสถาบันการเงินที่เข้าร่วมโครงการฯ ช่วยเสริมสภาพคล่องในการประกอบธุรกิจในระยะนี้ โดยจะได้รับการยกเว้น
- ภาษีเงินได้บุคคลธรรมดา
- ภาษีเงินได้นิติบุคคล
- ภาษีมูลค่าเพิ่ม
- ภาษีธุรกิจเฉพาะ
- อากรแสตมป์
.
ผู้ประกอบการที่สนใจสามารถดูรายละเอียด - สอบถามเพิ่มเติมได้ที่www.rd.go.thหรือ โทร. 1161
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 11 สิงหาคม 2564​ พบพนักงานติดเชื้อไวรัส COVID-19 จำนวน​ 11 ราย
วันพุธที่ 11 สิงหาคม 2564
ประกาศ ขสมก. ประจําวันที่ 11 สิงหาคม 2564​ พบพนักงานติดเชื้อไวรัส COVID-19 จํานวน​ 11 ราย
ประกาศ ขสมก. ประจําวันที่ 11 สิงหาคม 2564​ พบพนักงานติดเชื้อไวรัส COVID-19 จํานวน​ 11 ราย
1) พนักงานขับรถโดยสารธรรมดา สาย 179 เพศชาย อายุ 54 ปี เขตการเดินรถที่ 4
2) พนักงานขับรถโดยสารธรรมดา สาย 84ก เพศชาย อายุ 52 ปี เขตการเดินรถที่ 6
3) พนักงานเก็บค่าโดยสารรถธรรมดา สาย 1 เพศหญิง อายุ 49 ปี เเขตการเดินรถที่ 4
4) หัวหน้างานอุบัติเหตุ เพศหญิง อายุ 58 ปี เขตการเดินรถที่ 1
5) พนักงานเก็บค่าโดยสารรถปรับอากาศ สาย 516 เพศชาย อายุ 50 ปี เขตการเดินรถที่ 7
6) พนักงานเก็บค่าโดยสารรถปรับอากาศ สาย 516 เพศชาย อายุ 55 ปี เขตการเดินรถที่ 7
7) พนักงานเก็บค่าโดยสารรถธรรมดา สาย 179 เพศหญิง อายุ 52 ปี เขตการเดินรถที่ 4
8) พนักงานเก็บค่าโดยสารรถปรับอากาศ สาย 515 เพศชาย อายุ 24 ปี เขตการเดินรถที่ 6
9) พนักงานเก็บค่าโดยสารรถธรรมดา สาย 1 เพศชาย อายุ 51 ปี เขตการเดินรถที่ 4
10) พนักงานเก็บค่าโดยสารรถปรับอากาศ สาย 70 เพศหญิง อายุ 36 ปี (ปัจจุบันปฏิบัติหน้าที่ช่วยงานธุรการ ณ อู่ไทรน้อย เนื่องจากพนักงานตั้งครรภ์)
11) พนักงานเก็บค่าโดยสารรถปรับอากาศ สาย 70 เพศหญิง อายุ 54 ปี เขตการเดินรถที่ 7
รัฐบาลไทย-ข่าวทำเนียบรัฐบาล-การท่าเรือแห่งประเทศไทย (กทท.) จัดพิธีลงนามในสัญญาจ้างผู้อำนวยการ กทท. คนใหม่
วันอังคารที่ 1 กุมภาพันธ์ 2565
การท่าเรือแห่งประเทศไทย (กทท.) จัดพิธีลงนามในสัญญาจ้างผู้อํานวยการ กทท. คนใหม่
...
วันนี้ (1 กุมภาพันธ์ 2565) การท่าเรือแห่งประเทศไทย (กทท.) กระทรวงคมนาคม จัดพิธีลงนามในสัญญาจ้าง นายเกรียงไกร ไชยศิริวงศ์สุข ในโอกาสดํารงตําแหน่งผู้อํานวยการ กทท. คนที่ 19 ตามมติคณะรัฐมนตรี เมื่อวันที่ 28 ธันวาคม 2564 ที่ผ่านมา สําหรับพิธีลงนามฯ ในวันนี้ได้รับเกียรติจาก พลเรือเอก โสภณ วัฒนมงคล ประธานกรรมการ กทท. เป็นประธานในพิธีฯ โดยมีผู้บริหาร พนักงาน กทท. ตัวแทนสหภาพแรงงานรัฐวิสาหกิจ กทท. และสื่อมวลชนเข้าร่วมพิธีฯ ณ ห้องประชุมชั้น 19 อาคารที่ทําการ กทท.
นายเกรียงไกร ไชยศิริวงศ์สุข สําเร็จการศึกษาปริญญาตรีวิศวกรรมศาสตร์บัณฑิต สาขาวิศวกรรมไฟฟ้า และปริญญาโทบริหารธุรกิจมหาบัณฑิต จากมหาวิทยาลัยเชียงใหม่ มีประสบการณ์การทํางานในองค์กรที่สําคัญ ๆ มากว่า 25 ปี ได้แก่ บรรษัทเงินทุนอุตสาหกรรมแห่งประเทศไทย (IFCT) มหาวิทยาลัยโยนก ธนาคารทหารไทย (TMB) บรรษัทประกันสินเชื่ออุตสาหกรรมขนาดย่อม (บสย.) โดยได้รับแต่งตั้งให้ดํารงตําแหน่งผู้บริหารระดับรองผู้บริหารสูงสุดของบรรษัทประกันสินเชื่ออุตสาหกรรมขนาดย่อม (บสย.) ก่อนได้รับความเห็นชอบจากคณะรัฐมนตรีให้ดํารงตําแหน่งผู้อํานวยการ กทท.
นายเกรียงไกรฯ มีหน้าที่รับผิดชอบงานที่เป็นประโยชน์ต่อการเป็นผู้นําองค์กรเพื่อให้ กทท. มุ่งสู่มาตรฐานท่าเรือชั้นนําระดับโลก พร้อมการให้บริการด้านโลจิสติกส์ที่เป็นเลิศ เพื่อการเติบโตอย่างยั่งยืน ในปี 2573 ด้วยประสบการณ์การบริหารจัดการกําหนดนโยบายการวางแผนกลยุทธ์องค์กรเกี่ยวกับการบริหารหน่วยงาน อาทิ ฝ่ายการตลาดและพัฒนาผลิตภัณฑ์ ฝ่ายทรัพยากรบุคคล ฝ่ายสื่อสารและภาพลักษณ์องค์กร ฝ่ายกฎหมาย สํานักกรรมการและผู้จัดการทั่วไป และสํานักพัฒนาองค์กร รวมถึงการควบคุมกํากับหน่วยงานสายงานสารสนเทศและดิจิทัล วางแนวทางการดําเนินงานด้านเทคโนโลยีสารสนเทศ
สําหรับผลงานและรางวัลในการมีส่วนร่วมในกิจกรรมทางสังคมที่สําคัญ ๆ นายเกรียงไกรฯ ได้รับรางวัลบุคคลที่มีผลงานยอดเยี่ยมและดีเด่นของบรรษัทประกันสินเชื่ออุตสาหกรรมขนาดย่อม (บสย.) ในปี พ.ศ. 2559 รางวัลคนดีศรีบรรษัทประกันสินเชื่ออุตสาหกรรมขนาดย่อม (บสย.) ประเภท Talent ในปี พ.ศ. 2556 และมีงานด้านวิชาการ เป็นผู้วิจารณ์บทความงานสัมมนาวิชาการธนาคารแห่งประเทศไทยประจําปี 2557 (BOT Symposium 2014) เรื่องกลไกการค้ําประกันสินเชื่อของภาครัฐและการเข้าถึงแหล่งเงินทุนของ SME
ในฐานะผู้บริหารสูงสุดขององค์กร นายเกรียงไกรฯ มีความมุ่งมั่นที่จะนําประสบการณ์ และองค์ความรู้ ต่าง ๆ โดยเฉพาะอย่างยิ่งองค์ความรู้ด้านนวัตกรรมดิจิทัล (Digital Innovation) และเทคโนโลยีด้านการเงิน (FinTech) มาพัฒนา กทท. ให้เป็นท่าเรืออัตโนมัติในโครงการ Smart Port และเป็นท่าเรือที่เป็นมิตรกับสิ่งแวดล้อม ซึ่งจะอํานวยความสะดวกในด้านการบริการทั้งภาคธุรกิจและภาคประชาชน ช่วยลดต้นทุนด้านโลจิสติกส์ของประเทศและส่งผลดี ต่อการเติบโตทางเศรษฐกิจของประเทศ โดยจะร่วมมือกับทุกภาคส่วนพัฒนา กทท. เพื่อประโยชน์ของประเทศชาติและผู้มีส่วนได้ส่วนเสีย ตลอดจนเพื่อคุณภาพชีวิตที่ดีในการทํางานของพนักงาน และคุณภาพชีวิตที่ดีสําหรับชุมชนโดยรอบ กทท. ให้มีสาธารณสุขที่เหมาะสม